Diari Oficial de la Generalitat Valenciana


Sumari del DOGV 2230, del 18-03-1994 (1994/830915)

DECRET 49/1994 de 7 de març del Govern Valencià, sobre mesures per a limitar la pol.linització creuada en plantacions de cítrics.
---------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1994/03/07/49/dof/vci/html**

### Dades del document

Número de DOGV
:   2230

Data del DOGV
:   18-03-1994

Secció del DOGV
:   DISPOSICIONS GENERALS

Número del document
:   1994/830915


Data del document
:   07-03-1994

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

DECRET 49/1994, de 7 de març, del Govern valencià, sobre mesures per a limitar la pol·linització creuada en plantacions de cítrics. [94/1766]  
Durant 1993 es disposaren mesures per mitjà del Decret 40/1993, de 8 de març, del Govern valencià, per a limitar els efectes de la pol·linització creuada en plantacions de cítrics amb la finalitat de reduir la presència de llavors en els fruits destinats al consum en fresc.  
La importància del sector citrícola, per una part, així com també l'interès que té de protegir el sector apícola, requereix prendre mesures que compatibilitzen les produccions d'ambdós sectors amb el menor perjudici possible per a aquests.  
La informació adquirida després de l'experiència de 1993, aconsella de continuar l'experimentació iniciada per a aprofundir en el coneixement del problema i prendre mesures més flexibles que permeten la instal·lació de ruscs en determinades zones citrícoles per a la producció de mel de flor de taronger, amb el risc mínim de pol·linització creuada entre varietats compatibles. Açò pot aconseguir-se si la instal·lació dels ruscs se situa a més de mil metres de les plantacions de determinades varietats.  
Per altra part, atès que aquestes plantacions estaran suficientment allunyades dels rusquers i és possible que s'afecten per algun agent patogen, es convenient de permetre la utilització dels productes més idonis per a combatre'l.  
En conseqüència, atès que s'ha d'evitar la presència generalitzada de llavors en fruits cítrics que comportarien perjudicis comercials, així com també una regressió en la gamma varietal citrícola i, a més a més, s'ha de prevenir una tensió social entre ambdós sectors, és necessari continuar regulant l'accés de les abelles a les plantacions de cítrics.  
Per això, oïdes les organitzacions professionals agràries, i a proposta del conseller d'Agricultura, Pesca i Alimentació, prèvia deliberació del Govern valencià, en la reunió del dia 7 de març de 1994,  
DECRETE  
Article primer  
Durant l'època de floració dels cítrics, la distància mínima dels ruscs pel que fa a les plantacions de cítrics de les varietats que s'indiquen en l'annex a aquest decret serà de mil metres, com a excepció al que es disposa en l'apartat primer de l'article 6 del Decret 12/1987, de 2 de febrer, del Govern valencià, pel qual es va regular i ordenar l'activitat apícola a la Comunitat Valenciana. A l'efecte es consideraran les parcel·les amb superfície igual o superior a 0,25 hectàrees.  
A l'efecte d'aquest decret, l'època de floració es fixa de l'1 d'abril al 31 de maig, encara que el conseller d'Agricultura, Pesca i Alimentació, mitjançant ordre, podrà modificar aquest període en el cas que les condicions agroclimàtiques alteren o puguen modificar el període de floració.  
Article segon  
Queda suspesa, durant la vigència d'aquest decret, com a mesura complementària i, exclusivament pel que fa a les plantacions de cítrics de les varietats que figuren a l'annex i les parcel·les confrontants immediates de cítrics, la prohibició de realitzar tractaments fitosanitaris durant la floració, imposada per l'article 3 de l'Ordre de 20 de març de 1984, de la Conselleria d'Agricultura i Pesca, per la qual es va establir la normativa reguladora de les mesures especials que es van adoptar en les instal·lacions apícoles i tractaments fitosanitaris sobre plantes en floració.  
DISPOSICIÓ ADDICIONAL  
En cadascun dels serveis territorials de la Conselleria de Agricultura, Pesca i Alimentació es constituirà una mesa per al compliment, seguiment i control de les mesures establertes en aquest decret, en el seu corresponent àmbit territorial, així com també, principalment, per a l'avaluació dels seus efectes. Cada mesa estarà presidida pel director territorial i integrada per representants de les organitzacions professionals agràries amb major implantació.  
DISPOSICIONS FINALS  
Primera  
Es faculta el conseller d'Agricultura, Pesca i Alimentació perquè dicte les disposicions que calguen per al desenvolupament i aplicació d'aquest decret.  
Segunda  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.  
València, 7 de març de 1994  
El president de la Generalitat Valenciana,  
JOAN LERMA I BLASCO  
El conseller d'Agricultura, Pesca i Alimentació,  
JOSÉ MARÍA COLL COMIN  
ANNEX  
Varietats de cítrics de referència  
- Clemenvilla o Nova.  
- Fortuna  
- Ortanique  
- Ellendale  
- Minneola  
- Wilking


Còpia Permalink ELI